Iẓiwec n wexxam

Iẓiwec neɣ Iẓiwec n wexxam ( isem ussnan : Passer domesticus ) d talmest n yigṭaṭ yeṭṭafaren tawsit n yiẓiwec . Talmest-a tettidir deg waṭas n yideggan n umaḍal, ama Uruppa d Tefriqtn Ugafa yakk d wazal ameqran n Asya d Marikan n Ugafa . Iẓiwec n wexxam d win yettidiren deg yideggan iɣarimen (anda ttilin imezdaɣ), ama deg tuddar neɣ di temdinin.

Deg tama tadelsant, iẓiwec iga d agṭiṭ yettwastaɣen (yettwaḥqaren), acku itett ifsan deg wurtiyen n ikerrazen, ayen yeǧǧan amḍan-is ad yader s waṭas ɣef tmentilt (sebba) n tgemra, maca yettujerred deg waddad n taggaẓt d talmest ur nettwaggez .

Aglam

Talɣa d ubleɣ Teɣzi n iẓiwec seg yixef-is ar taggara n wedfar-is 16 cm. Ma d tehri-ynes mi ara ad yeldi afriwen-is seg 14 ar 18 cm ayen ar t-yeǧǧen d aylal meẓẓiyen, ixef-is yezzi, aqamum-is d win yuddsen (iǧehden) talɣa-ynes tga d takawsart, dɣa teɣzi n uqamum-is seg 1 ar 1,5 cm yessezgi akken iwata i wakken ad yečč ifsan , teɣzi n wedfar-is seg 5,2 ar 6,5 cm, ma d teɣzi n udinan n ufriw seg 6,7 ar 8,9 cm, tinci tga gar 1,6 d 2,5 cm, azuk n iẓiwec iga gar 24g ar 39,5g Takura n iwetmen tugar tin n twetmin s kra, yerna yella umgarad gar tkura deg telmas yettidiren deg Turuft (yettawṭen ar 30g) yugaren tilmas tifurkanin yettidiren s anẓul n Turuft (26g).

Afraw

Yezmer ad yili ufraw n iẓiwec s yiniten yemgaraden seg uzunɣid ar waras, akken yella wemgarad meqqren gar yini n uwtem d yini n tewtemt, Anda tawtemt tla (tesɛa) ini aras d uwṛiɣ deg ufella d wadda n uqerru, ma d awtem ila (yesɛa) initen d ibeṛbacen deg uqerru azagur-is d uzwiɣ (imal ar uzeggaɣ) ma d tama n ufella deg tafekka-ynes d tazunɣidt.

Imesli

Tuggta

Asismel d usru

Tikeli

Tudert

Ẓeṛ daɣen